CELEX: 32010D0769
Language: sk
Date: 2010-12-13 00:00:00
Title: 2010/769/EÚ: Rozhodnutie Komisie z  13. decembra 2010 o stanovení kritérií používania technologických metód v cisternových lodiach na prepravu skvapalneného zemného plynu ako alternatívy k používaniu lodných palív s nízkym obsahom síry, ktoré spĺňajú kritériá článku 4b smernice Rady 1999/32/ES o znížení obsahu síry v niektorých kvapalných palivách, zmenenej a doplnenej smernicou Európskeho parlamentu a Rady 2005/33/ES o obsahu síry v lodných palivách [oznﾡmené pod číslom K(2010) 8753]  Text s významom pre EHP

14.12.2010   
            
            
               SK
            
            
               Úradný vestník Európskej únie
            
            
               L 328/15
            
         ROZHODNUTIE KOMISIE
   z 13. decembra 2010
   o stanovení kritérií používania technologických metód v cisternových lodiach na prepravu skvapalneného zemného plynu ako alternatívy k používaniu lodných palív s nízkym obsahom síry, ktoré spĺňajú kritériá článku 4b smernice Rady 1999/32/ES o znížení obsahu síry v niektorých kvapalných palivách, zmenenej a doplnenej smernicou Európskeho parlamentu a Rady 2005/33/ES o obsahu síry v lodných palivách
   [oznámené pod číslom K(2010) 8753]
   (Text s významom pre EHP)
   (2010/769/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 1999/32/ES z 26. apríla 1999 o znížení obsahu síry v niektorých kvapalných palivách (1), zmenenú a doplnenú smernicou Európskeho parlamentu a Rady 2005/33/ES (2), a najmä na jej článok 4c,
   keďže:
   
               (1)
            
            
               V článku 4b sa vyžaduje, aby lode kotviace v prístavoch Spoločenstva od 1. januára 2010 nepoužívali lodné palivá s obsahom síry vyšším než 0,1 % hmotnostného. Táto požiadavka sa však nevzťahuje na palivá na lodiach používajúcich schválené technológie znižovania emisií v súlade s článkom 4c.
            
         
               (2)
            
            
               V článku 4c ods. 4 sa ustanovuje, že členské štáty môžu povoliť lodiam používať schválenú technológiu znižovania emisií ako alternatívu používania lodných palív s nízkym obsahom síry, ktoré spĺňajú požiadavky článku 4b, ak tieto lode nepretržite dosahujú zníženie emisií, ktoré sa rovná aspoň zníženiu, ktoré by sa malo dosiahnuť uplatňovaním maximálnych hodnôt obsahu síry v palivách uvedených v tejto smernici.
            
         
               (3)
            
            
               V článku 4c ods. 3 sa ustanovujú kritériá na používanie technologických metód v lodiach všetkých vlajok v uzavretých prístavoch, prístavištiach a ústiach riek Spoločenstva v súlade s postupom uvedeným v článku 9 ods. 2 tejto smernice. Tieto kritériá sa oznámia IMO.
            
         
               (4)
            
            
               Cisternové lode na prepravu skvapalneného zemného plynu sú vybavené dvojpalivovými kotlami, v ktorých sa na pohon a operácie súvisiace s nákladom používa odparený plyn a ťažký vykurovací olej. S cieľom splniť požiadavky uvedenej smernice by väčšina cisternových lodí na prepravu skvapalneného zemného plynu, ktoré zastavujú v prístavoch EÚ, mohla používať technológiu znižovania emisií s použitím zmesi lodných palív a odpareného plynu s emisiami síry v množstve rovnajúcom sa 0,1 % alebo nižšom.
            
         
               (5)
            
            
               Z dlhodobého hľadiska by sa mohol odparený plyn používať počas kotvenia ako primárne palivo s emisiami síry nižšími ako tie, ktoré by sa dosiahli v prípade obmedzenia obsahu síry v palive na základe tejto smernice.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom regulačného výboru zriadeného v súlade s článkom 9 ods. 2 tejto smernice,
            
         PRIJALA TOTO ROZHODNUTIE:
   Článok 1
   Cisternová loď na prepravu skvapalneného zemného plynu je nákladná loď konštruovaná alebo upravená a používaná na hromadnú prepravu skvapalneného zemného plynu v zmysle Medzinárodného kódexu pre stavbu a vybavenie lodí prepravujúcich skvapalnené plyny ako hromadný tovar (IGC).
   Článok 2
   Aby sa dosiahli ciele zníženia emisií z lodí prostredníctvom alternatívnej technológie použitím zmesi lodného paliva a odpareného plynu, cisternové lode na prepravu skvapalneného zemného plynu uplatňujú a plnia kritériá výpočtu uvedené v prílohe.
   Na cisternových lodiach na prepravu skvapalneného zemného plynu sa môže používať alternatívna technológia znižovania emisií počas kotvenia v prístavoch Spoločenstva, čím sa posádke poskytne dostatočný čas na vykonanie všetkých opatrení potrebných na použitie zmesi lodného paliva a odpareného plynu čo najskôr po zakotvení a čo najneskôr pred odchodom.
   Článok 3
   Dosiahnuté zníženie emisií síry v dôsledku uplatňovania metódy uvedenej v článku 2 sa musí rovnať aspoň zníženiu, ktoré by sa dosiahlo obmedzeniami obsahu síry v palive stanovenými v tejto smernici.
   Článok 4
   Členské štáty vyžadujú, aby cisternové lode na prepravu skvapalneného zemného plynu, ktoré používajú alternatívnu technológiu znižovania emisií a zastavujú v prístavoch pod ich správou, do lodných denníkov podrobne zaznamenávali druh a množstvo použitého paliva. Lode sú na tento účel vybavené zariadením na nepretržité monitorovanie a meranie odpareného plynu a spotreby lodného paliva.
   Článok 5
   Členské štáty prijmú primerané opatrenia na monitorovanie a overovanie používania alternatívnej technológie znižovania emisií počas kotvenia, založené na dosiahnutých zníženiach emisií cisternových lodí na prepravu skvapalneného zemného plynu.
   Článok 6
   Toto rozhodnutie je určené členským štátom.
   
      V Bruseli 13. decembra 2010
      
         
            Za Komisiu
         
         Siim KALLAS
         
            podpredseda
         
      
   
   
      (1)  Ú. v. ES L 121, 11.5.1999, s. 13.
   
      (2)  Ú. v. EÚ L 191, 22.7.2005, s. 59.
   
      PRÍLOHA
      1.   Vzorec
      
      Na stanovenie ekvivalentnosti v zmysle článku 3 sa používa vzorec:
      
         SF
          (%) · MF
          ≤ 0,1 % · MF0,1 %
         
      
      kde:
      —   SF (%): percentuálny obsah síry na jednotku hmotnosti použitého lodného paliva
      —   MF: hmotnosť lodného paliva spotrebovaného počas kotvenia, vyjadrená v kg
      —   MF0,1 %: ekvivalentná hmotnosť paliva s obsahom síry ≤ 0,1 % v kg. Tento koeficient sa vypočíta podľa vzorca:
      
         MF0,1 %
          = (MBOG
          · EBOG
          + MF
          · EF
         )/EF0,1 %
         
      
      kde:
      —   MBOG: hmotnosť odpareného plynu spotrebovaného počas kotvenia v kg
      —   EBOG: energetická hodnota použitého odpareného plynu v MJ/kg
      —   MF
         : hmotnosť lodného paliva spotrebovaného počas kotvenia v kg
      —   EF: energetická hodnota použitého lodného paliva v MJ/kg
      —   EF0,1 %: energetická hodnota lodného paliva s obsahom síry ≤ 0,1 % v MJ/kg
      
         Prvá fáza vývoja vzorca
      
      Oba uvedené vzorce sa dajú skombinovať takto:
      
         SF
          (%) · MF
         /(MBOG
          · EBOG
          + MF
          · EF
         ) ≤ 0,1 %/EF0,1 %
         
      
      
         Druhá fáza vývoja vzorca
      
      Tento vzorec sa dá ďalej rozvinúť takto:
      
         SF
          (%)/(RG/F
          · EBOG
          + EF
         ) ≤ 0,1 %/EF0,1 %
         
      
      kde:
      —   RG/F: pomer hmotnosti odpareného plynu a lodného paliva spotrebovaných počas kotvenia (M
            BOG
         /MF
         )
      Táto druhá fáza vývoja vzorca sa dá vyjadriť aj takto:
      
         RG/F
          ≥ (SF
          (%) · EF0,1 %
          – 0,1 % · EF
         )/0,1 % · EBOG
         
      
      2.   Používanie vzorca
      
      Keďže energetické hodnoty jednotlivých lodných palív obsiahnutých vo vzorci sú veľmi podobné, je opodstatnené používať štandardné hodnoty pre EF0,1 %, EF a EBOG s cieľom zjednodušiť praktické používanie tohto vzorca. Konkrétnejšie, dá sa predpokladať, že sa budú uplatňovať tieto štandardné energetické hodnoty:
      EF0,1 %= 43,0 MJ/kg (zdroj: DNV Petroleum Services)
      EF= 40,8 MJ/kg (zdroj: DNV Petroleum Services)
      EBOG= 50,0 MJ/kg (energetická hodnota metánu podľa ISO)
      Vzorec by sa podľa toho zjednodušil takto:
      
         RG/F
          ≥ 8,6 · SF
          (%) – 0,816
      
      Na základe toho je jedinou hodnotou, ktorú treba vložiť do vzorca na výpočet požadovaného pomeru hmotnosti spotrebovaného odpareného plynu a spotrebovaného lodného paliva (RG/F
          alebo M
            BOG
         /MF
         ), obsah síry v lodnom palive použitom počas kotvenia. Táto tabuľka obsahuje príklady minimálnych pomerov, ktoré sú potrebné na splnenie kritérií ekvivalentnosti lodných palív s rozdielnym obsahom síry.
      
                  Obsah síry (%)
               
               
                  1,0
               
               
                  1,5
               
               
                  2,0
               
               
                  2,5
               
               
                  3,0
               
               
                  3,5
               
            
                  
                     MBOG
                     /MF
                     
                  
               
               
                  7,8
               
               
                  12,1
               
               
                  16,4
               
               
                  20,7
               
               
                  25,0
               
               
                  29,3